CELEX: 31982R2477
Language: el
Date: 1982-09-09 00:00:00
Title: Κανονισμός (EOK) αριθ. 2477/82 τής Επιτροπής τής 9ης Σεπτεμβρίου 1982 περί τού καθεστώτος εισαγωγών στό Ηνωμένο Βασίλειο καί στήν Ιρλανδία αντιστοίχως ορισμένων κλωστοϋφαντουργικών προϊόντων καταγωγής Κορέας

Avis juridique important

|

31982R2477

Κανονισμός (EOK) αριθ. 2477/82 τής Επιτροπής τής 9ης Σεπτεμβρίου 1982 περί τού καθεστώτος εισαγωγών στό Ηνωμένο Βασίλειο καί στήν Ιρλανδία αντιστοίχως ορισμένων κλωστοϋφαντουργικών προϊόντων καταγωγής Κορέας  

Επίσημη Εφημερίδα αριθ. L 264 της 14/09/1982 σ. 0005 - 0007

***** ΚΑΝΟΝΙΣΜΟΣ (ΕΟΚ) αριθ. 2477/82 ΤΗΣ ΕΠΙΤΡΟΠΗΣ  της 9ης Σεπτεμβρίου 1982  περί του καθεστώτος εισαγωγών στο Ηνωμένο Βασίλειο και στην Ιρλανδία αντιστοίχως ορισμένων κλωστοϋφαντουργικών προϊόντων καταγωγής Κορέας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 920/81 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στο Ηνωμένο Βασίλειο και στην Ιρλανδία αντιστοίχως κλωστοϋφαντουργικών προϊόντων των κατηγοριών 13, 74 και 80, καταγωγής Κορέας, έχουν υπερβεί τα όρια που καθορίζονται στην παράγραφο 3 του εν λόγω άρθρου 11·  ότι σύμφωνα με τις διατάξεις της παραγράφου 5 του εν λόγω άρθρου 11, αιτήσεις για διαβουλεύσεις κοινοποιήθηκαν στην Κορέα ·  ότι συμφωνήθηκε, μετά τις διαβουλεύσεις της 26ης Μαΐου 1982, να υπαχθεί το εν λόγω προϊόν (κατηγορίας 13) σε ποσοτικά όρια για το 1982·  ότι σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 3059/78 ·  ότι τα εν λόγω προϊόντα που εξήχθησαν από την Κορέα μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από τα ποσοτικά όρια για το 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στο Ηνωμένο Βασίλειο και στην Ιρλανδία αντιστοίχως των προϊόντων των κατηγοριών που αναφέρονται στο παράρτημα, καταγωγής Κορέας, υπόκεινται σε ποσοτικούς περιορισμούς που περιλαμβάνονται στο παράρτημα, με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία έχουν σταλεί από την Κορέα προς περιοχές της Κοινότητος, στο Ηνωμένο Βασίλειο και στην Ιρλανδία αντιστοίχως πριν από την ημερομηνία ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έγινε πράγματι κατά την περίοδο αυτή.  2. Οι εισαγωγές των προϊόντων που αποστέλλονται από την Κορέα στο Ηνωμένο Βασίλειο και στην Ιρλανδία αντιστοίχως, μετά την έναρξη ισχύος του παρόντος κανονισμού, υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων, που έχουν σταλεί από την Κορέα από την 1η Ιανουαρίου 1982 και μετά και τίθενται σε ελεύθερη κυκλοφορία, αφαιρούνται από το προσωρινό ποσοτικό όριο που θεσπίστηκε για το έτος 1982.  Άρθρο 3  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται ως τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Σεπτεμβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 98 της 9. 4. 1981, σ. 1.   ΠΑΡΑΡΤΗΜΑ  1.2.3.4.5.6.7 //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1982)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου έως  30 Ιουνίου 1982  //   //   //   //   //   //   //   // 13   // 60.04  Β IV β) 1 γγ)  2 δδ)  δ) 1 γγ)  2 γγ)   //  60.04 - 48, 56, 75, 85  // Έτοιμα ενδύματα εσωτερικά (εσώρουχα) μη ελαστικά ουδέ συνδεδυασμένα μετά καουτσούκ:  Σλίπς και εσώβρακα δι' ανδρας και παίδας, σλίπς και κυλότται δια γυναίκας, κορασίδας και μικρά παιδία (έτερα των βρεφών), πλεκτά, μη ελαστικά ουδέ συνδεδυασμένα μετά καουτσούκ, βαμβακηρά ή εκ συνθετικών υφαντικών ινών  // D F I BNL UK IRL DK GR EOK  // 1 000  τεμάχια  // 2 400  1 050  350  795 (1)  2 120 (2)  100  130 (3)  50  6 995  //   //   //   //   //   //   //   // 74   // 60.05  Α ΙΙ β) 4 ηη) 11  22  33  44   //  60.05-71, 72, 73, 74  // Έτοιμα εξωτερικά ενδύματα πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Ενδύματα εξωτερικά και συμπληρώματα του ενδύματος:  ΙΙ. Έτερα:  Κοστούμια-ταγιέρ (συμπεριλαμβανομένων των συνόλων τα οποία αποτελούνται εκ δύο ή τριών τεμαχίων και τα οποία παραγγέλλονται, συσκευάζονται, μεταφέρονται και συνήθως πωλούνται μαζί), πλεκτά, μη ελαστικά ουδέ συνδεδυασμένα μετά καουτσούκ, δια γυναίκας, κορασίδας και μικρά παιδία (έτερα των βρεφών), εξ ερίου, βάμβακος ή συνθετικών ή τεχνητών υφαντικών ινών, εξαιρέσει των ενδυμάτων του σκι  // UK IRL  // 1 000  τεμάχια  // 135  10  //   //   //   //   //   //   //   // 80   // 61.02  Α   //  61.02-01, 03  // Εξωτερικά ενδύματα γυναικών, κορασίδων και μικρών παιδίων:  Α. Ενδύματα δια βρέφη, ενδύματα δια κορασίδας μέχρι του 86 εμπορικού μεγέθους συμπεριλαμβανομένου  // UK  // τόνοι  // 90  //   // 61.04  Α   //  61.04-01, 09   // Εσώρουχα γυναικών, κορασίδων και μικρών παιδίων:  Α. Ενδύματα δια βρέφη, ενδύματα δια κορασίδας μέχρι του 86 εμπορικού μεγέθους συμπεριλαμβανομένου:  Ενδύματα υφασμένα δια βρέφη, εξ ερίου, βάμβακος ή συνθετικών ή τεχνητών υφαντικών ινών  //   //   //   //   //   //   //  //   //   //  (1) Ισχύον ήδη όριο (ΕΕ αριθ. L 42 της 14. 2. 1981, σ. 10).  (2) Προβλέπεται συμπληρωματική ποσότητα 300 000 τεμαχίων για το 1982.  (3) Προβλέπεται συμπληρωματική ποσότητα 38 000 τεμαχίων για το 1982.